סמלים ביהדות

ביהדות מקובלים סמלים שונים, המייצגים את הדת ואחדים ממרכיביה.
| סמלים עתיקים> סמל | סמלים עתיקים> תמונה | סמלים עתיקים> היסטוריה ושימוש |
| --- | --- | --- |
| מגן דוד |  |  מגן דוד ב"כתב יד לנינגרד" מגן דוד במרכזו של דגל ישראל מגן דוד הוא סמל היהדות, כדת וכלאום. על פי מסורות יהודיות ואחרות, סמל זה היה מצויר או חרוט על מגיני לוחמיו של דוד המלך. מגן דוד מופיע ב"כתב יד לנינגרד", כתב היד השלם הקדום ביותר של התנ"ך, אשר נכתב בקהיר בשנת 1008. הזיהוי של מגן דוד עם היהדות החל בימי הביניים. בשנת 1354 העניק הקיסר קארל הרביעי ליהודי פראג את הזכות להרים דגל. היהודים בחרו בסמל של מגן דוד. בעקבות האמנציפציה היהודית לאחר המהפכה הצרפתית, קהילות יהודיות בחרו את מגן דוד כסמלן, והוא נמצא על דגל ישראל. בצבע אדום הוא סמלו של ארגון ההצלה מגן דוד אדום. |
| מנורה |  | סמל מדינת ישראל בעקבות מנורת שבעת הקנים שהייתה בבית המקדש, המנורה הפכה לסמל המזכיר את בית המקדש. בעת החדשה היא מרכיב עיקרי בסמל מדינת ישראל. |
| לוחות הברית |  | לוחות הברית הם לוחות אבן, שעליהם נכתבו עשרת הדיברות במעמד הר סיני, והם מסמלים את שמירת המצוות. בין השאר מופיע סמל זה בסמליהן של הרבנות הראשית לישראל והרבנות הצבאית |
| ספר תורה |  | ספר תורה נחשב לתשמיש הקדושה הקדוש ביותר ביהדות, ונוהגים בו בכבוד מיוחד ובהידור רב. הוא מסמל את שמירת המצוות. הוא נכלל, בין השאר, בסמליל של אוניברסיטת בר-אילן, הוקמה כדי לקדם את לימודי מדעי היהדות והמדעים הכלליים, בגישת "תורה עם דרך ארץ" וברוח היהדות האורתודוקסית. |
| שופר |  | שופר בפסיפס מעון תקיעת שופר היא ממצוות הימים הנוראים, ומסמלת תקופה זו. |
| ארבעת המינים |  | יחד עם הסוכה, ארבעת המינים הם מצווה ייחודית לחג הסוכות, ומסמלים חג זה. |
| חנוכייה |  | חנוכייה היא תשמיש מצווה שבו נוהגים להדליק את הנרות בחג החנוכה, והיא מסמלת חג זה (למשל בבולי חנוכה) |
| מצה |  | אחת ממצוות הפסח היא אכילת מצה בליל הסדר, כזכר ליציאת מצרים, ולכן המצה מסמלת חג זה |
| נרות שבת |  | הדלקת נרות שבת ויום טוב היא תקנת חכמים להדליק נר בבית לצורך מאור בליל שבת ובליל יום טוב. הדלקת הנר היא חובה משפחתית, ונעשית לרוב על ידי אם הבית בזמן כניסת השבת. פמוט ובו נרות מסמל את השבת - יום המנוחה השבועי של עם ישראל. |
| הכותל המערבי |  | הכותל המערבי הוא אחד מארבעת קירות התמך המקיפים את הר הבית זה כאלפיים שנה, והוא שריד מבית המקדש השני. מסמל את כמיהת עם ישראל לארצו ולבירתו ירושלים |
סמלים מימי הביניים
| סמל | התמונה | היסטוריה ושימוש |
| ש' |  | מזוזה האות שי"ן מסמלת את אל שדי, אחד משמות האל ביהדות. סמל זה מצויר על מזוזות ותפילין, וכן מופיע בתנועת היד של ברכת כהנים. |
| אריה יהודה |  | סמל עיריית ירושליםלעיתים קרובות זוג אריות מופיעים כתומכים, במיוחד משני צדי לוחות הברית המקראיות. כיום, האריה משמש גם בסמלה הרשמי של עיריית ירושלים, בירת ישראל הנצחית. כמו-כן בסמלם של ארגונים ציוניים ותיקים (בית"ר) ובתנועות נוער ימניות, ואף במועדוני ספורט (בית"ר ירושלים, לה פמיליה) הקשורים לאזור גאוגרפי זה. |
סמלים מודרניים
| סמל | תמונה | היסטוריה ושימוש |
| חי |  | ביהדות המספר 18 נחשב לבעל מזל משום שבגימטריה הוא שווה בערכו למילה חי. אף שהכתיב הרגיל של המספר בגימטריה הוא "י"ח" (כך למשל בכתיבת תאריכים עבריים, מניית הפסוק ה-18 בתנ"ך), הרי בשימוש שמטרתו חיובית מקובל השימוש בכתיב (ובאמירה) "ח"י". |
| חמסה |  | חמסה היא קמע בצורת כף יד בעלת חמש אצבעות פרושות וצמודות, האמור להגן מפני עין הרע. החמסה נפוצה במזרח התיכון ובצפון אפריקה, בקרב יהודים, נוצרים, ומוסלמים. נהוג לתלות אותה בעיקר בפתחי הבתים, על הצוואר, במכונית, בארנק, או במחזיק המפתחות. |